CELEX: 32015R0804
Language: hr
Date: 2015-05-19 00:00:00
Title: Provedbena uredba Komisije (EU) 2015/804 оd 19. svibnja 2015. o razvrstavanju određene robe u kombiniranu nomenklaturu

23.5.2015   
               
               
                  HR
               
               
                  Službeni list Europske unije
               
               
                  L 128/7
               
            PROVEDBENA UREDBA KOMISIJE (EU) 2015/804
      оd 19. svibnja 2015.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
      budući da:
      
                  (1)
               
               
                  Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87 potrebno je donijeti mjere za razvrstavanje robe iz Priloga ovoj Uredbi.
               
            
                  (2)
               
               
                  Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, u cilju primjene tarifa i drugih mjera povezanih s trgovinom robom.
               
            
                  (3)
               
               
                  U skladu s navedenim općim pravilima robu opisanu u stupcu (1) tablice u Prilogu ovoj Uredbi potrebno je razvrstati u odgovarajuću oznaku KN iz stupca (2), na temelju obrazloženja navedenog u stupcu (3) te tablice.
               
            
                  (4)
               
               
                  Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 korisnik može obvezujuće tarifne informacije izdane za robu na koju se odnosi ova Uredba, koje nisu u skladu s ovom Uredbom, nastaviti navoditi tijekom određenog razdoblja (2). Trebalo bi odrediti da to razdoblje traje tri mjeseca.
               
            
                  (5)
               
               
                  Mjere predviđene u ovoj Uredbi u skladu su s mišljenjem Odbora za Carinski zakonik,
               
            DONIJELA JE OVU UREDBU:
      Članak 1.
      Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
      Članak 2.
      Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama u skladu s Ugovorima.
         Sastavljeno u Bruxellesu 19. svibnja 2015.
         
            
               Za Komisiju,
            
            
               u ime Predsjednika,
            
            Heinz ZOUREK
            Glavni direktor za oporezivanje i carinsku uniju
         
      
      
         (1)  SL L 256, 7.9.1987., str. 1.
      
      
         (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
      
         PRILOG
         
                     Opis robe
                  
                  
                     Razvrstavanje
                     (oznaka KN)
                  
                  
                     Razlozi
                  
               
                     (1)
                  
                  
                     (2)
                  
                  
                     (3)
                  
               
                     Tekstilni proizvod oblikovan za pridržavanje osobe u sjedećem položaju pri podizanju dizalicom.
                     Proizvod se sastoji od tkanog tekstilnog materijala (poliester), pretežno u obliku pravokutnika. Jedna od dvije kraće stranice ima dva preklapajuća produžetka koji služe kao sjedalica. Ostatak tkanine služi za pridržavanje osobe straga i sa strane. Neki su dijelovi tkanine podstavljeni (umetci od polipropilenske pjene).
                     Nekoliko tekstilnih remena ušiveno je na rubovima tkanine kako bi se proizvod mogao objesiti na dizalicu i podići.
                     (Vidjeti slike) (*)
                     
                  
                  
                     6307 90 98 
                  
                  
                     Razvrstavanje se utvrđuje općim pravilima 1. i 6. za tumačenje kombinirane nomenklature na temelju napomene 7.(f) uz odsjek XI. i naziva oznaka KN 6307 , 6307 90  i 6307 90 98 .
                     Razvrstavanje pod oznaku KN 8431 31 00  kao dio, pogodan za uporabu isključivo ili uglavnom za strojeve iz tarifnog broja 8428  (dizala, dizalice i sl.) isključeno je jer proizvod nije neophodan za funkcioniranje dizalice (vidjeti predmet C-152/10, Unomedical, ECLI:EU:C:2011:402, stavci 29., 34. i 36.). Osim toga nosiljke su isključene iz tarifnog broja 8431  i razvrstane su u odsjeku XI. (vidjeti Objašnjenja Harmoniziranog sustava za tarifni broj 8431 , četvrti stavak, točku b)).
                     Proizvod se uglavnom sastoji od tekstilnog materijala, a različiti dijelovi spojeni su šivanjem.
                     Proizvod se stoga razvrstava u oznaku KN 6307 90 98  kao „ostali gotovi tekstilni proizvodi”.
                  
               
            (*)  Slike služe isključivo u informativne svrhe.